Minn L- Imżebbel . . . il- pulċinell ta' Ġeżebel . . . Nemmen li l- intervista hija l- forma l- ġdida ta' l- arti . Naħseb li l- awto - intervista hija l- essenza tal- kreattività – tistaqsi mistoqsijiet lilek innifsek u tipprova ssibilhom tweġiba . Il- kittieb sempliċement iwieġeb sensiela ta' mistoqsijiet li qatt ma jkunu saru . Din hija simili għal meta twieġeb xi mistoqsijiet mill- peduna tax- xhieda . Hija żona stramba fejn tittanta tiċċara xi ħaġa li ġrat fl- imgħoddi u tipprova tiftakar , bis- sedqa kollha , dak li kont qed tipprova tagħmel . Huwa eżerċizzju mentali kruċjali . Spiss l- intervista tagħtik il- possibilità li tinterroga lil moħħok , u din hija , fil- fehma tiegħi , id- definizzjoni ta' l- arti . L- intervista tagħtik ukoll il- possibilità li tneħħi dak il- materjal żejjed kollu . . . għandek tipprova tkun espliċitu , preċiż , iżżomm mal- punt … m' hemmx nejk . Il- forma ta' l- intervista għandha l- anteċedenti tagħha fil- konfessjonarju , fid- dibattitu u fil- kontroeżami . Ladarba tgħid xi ħaġa , ma tistax tirtiraha . Ikun tard wisq . Huwa mument tabilħaqq eżistenzjali . B' xi mod jew ieħor , jiena ffissat fil- logħba ta' l- arti u l- letteratura ; l- eroj tiegħi huma l- artisti u l- kittieba . Minn dejjem ridt nikteb , iżda dejjem dehrli li dan ikun għalxejn kemmildarba l- id , b' xi mod jew ieħor , ma taqbadx il- pinna u tibda tiċċaqlaq bla ma tassew ikolli x' naqsam magħha - bħall- kitba awtomatika . Iżda din qatt ma ġrat . Kont ktibt xi erba' poeżiji , dażgur . Jidhirli li meta kont fil- ħames jew fis- sitt klassi ktibt poeżija jismiha The Pony Express . Dik hija l- ewwel waħda li nista' niftakar . Kienet waħda minn dawk bi stil ta' ballata . Iżda qatt ma rnexxieli ngħaqqadha sewwa . Horse Latitudes kont ktibtha meta kont l- iskola superjuri . Fi żmien l- iskola superjuri u l- kulleġġ kont żammejt bosta pitazzi , u meta ħriġt mill- iskola - għal raġuni stupida , jew forsi għaqlija – armejthom kollha 'l hemm … Dawk il- pitazzi kont inkitteb fihom lejl u nhar . Iżda forsi kieku qatt ma rmejthom , ma kont qatt nikteb xi ħaġa oriġinali , għax fil- biċċa l- kbira tagħhom dawk kienu ġmigħat ta' ħwejjeġ li kont qrajt jew smajt , bħal kwotazzjonijiet minn kotba . Li kieku bqajt ma ħlistx minnhom , naħseb li qatt ma kont inkun ħieles . Ħaġa ngħidlek : il- poeżija m' għandha għalfejn tgħid xejn ; għandha sempliċement tirrevela l- possibilitajiet . Tiftaħ il- bibien kollha . F' idejk biex tgħaddi minn kwalunkwe wieħed li jkun jgħodd għalik . … U huwa għalhekk li l- poeżija tappella għalija daqshekk – għax hija daqstant eterna . Sakemm se jibqa' jkun hawn in- nies , huma jistgħu jiftakru l- kliem u l- kumbinazzjonijiet tagħhom . Xejn ma jista' jissupera olakawstu ħlief il- poeżiji u l- kanzunetti . Ħadd ma jista' jiftakar rumanz sħiħ . Ħadd ma jista' jiddeskrivi film , biċċa skultura jew pittura , iżda sakemm jibqgħu jeżistu l- essri umani , il- kanzunetta u l- poeżija jistgħu jkomplu . Jekk il- poeżija tiegħi għandha xi għan , huwa proprju li teħles lin- nies mill- modi limitati li bihom jaraw u jħossu . X' qed tagħmel hawn ? Jaqaw il- mużga ? Nistgħu ndoqquha l- mużga . Iżd ' int trid iktar . Trid xi ħaġa iżjed u xi ħaġa ġdida . Hux sewwa qed ngħid ? Dażgur li jien . Ix- xewqa u l- ħolm . Ħwejjeġ li m' humiex sewsew kif jidhru . Jien immexxik 'l hawn , huwa jiġbdek 'l hemm . M' iniex inkanta lil xbejba mistħajla . Qed nitħaddet miegħek , miegħi nnifsi . Ejja nerġgħu noħolquha lid- dinja . l- palazz tal- konċepiment qiegħed jaqbad . Jitbaskat fil- faħam abjad jikwi . Int għadek żgħir wisq biex tkun xiħ M' għandekx bżonn tagħlimiet . Inti trid tara l- ħwejjeġ kif inhuma . Taf sewwasew x' nagħmel jien Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .